
NYILVÁNOS
Szám: 8056-5/2014
Előterjesztést készítette: Novákné Dutkai Szilvia ügyintéző
Előterjesztés elkészítésének időpontja: 2014. június 3.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: telepítési helyszínrajz
E L Ő T E R J E S Z T É S

Sülysáp Város Önkormányzata Képviselő-testületének

2014. június 19-én tartandó munkaterv szerinti ülésére

5. napirendhez

Tárgy: Szándéknyilatkozat a Helyi Építési Szabályzat módosításáról
Tisztelt Képviselő-testület!
Radnai Gábor és neje 1171 Budapest, Szigetcsép u. 107. szám alatti lakosok építési engedély kérelmet nyújtottak be Nagykáta Város Jegyzőjéhez mint illetékes építési hatósághoz a Sülysáp, Kamilla utca 4229/30 hrsz.-ú ingatlanon lakóépület építésére.
Talán ismeretes, hogy ezen a területen, mely az ún. „Melegvölgyi lakópark” néven ment át a köztudatba, jobbára úgy kerültek kialakításra a telkek, hogy azokon különálló utcafronttal 3-3 lakóház elhelyezhető legyen. A terület az Lf-1 építési övezetbe tartozik.
Az érintett építtetők az egyik ilyen telek középső harmadára kívánják felépíteni az épületet a mellékelt helyszínrajz szerint, azonban az építési hatóság nem tudja kiadni az építési engedélyt az alábbiak miatt:

1. A Sülysáp Város Helyi Építési Szabályzatáról szóló 13/2010. (IX. 23.) önkormányzati rendelet (HÉSZ) 19. § (1) bekezdésében felsoroltak alapján az Lf övezetben nem helyezhető el több különálló lakóépület.

2. A HÉSZ 22. § e) pontja értelmében oldalhatáron álló beépítési mód alkalmazása esetén az elhelyezendő épületek oldalhomlokzatát elsősorban a környezetben kialakult állapothoz igazodva, ennek hiányában az oldalsó telekhatártól mért minimum 0,6 m maximum 1,2 m távolságra kell elhelyezni, ezért nincs lehetőség az építési határvonalon belül bárhol elhelyezni az épületet az ingatlanon.
Mindezek alapján az építési hatóság álláspontja szerint az építési engedély kiadása jelenleg csak abban az esetben lehetséges, ha a Képviselő-testület kifejezi azon szándékát, hogy a HÉSZ következő módosításakor a megfelelő módon rendezi a jogi helyzetet. 

Miután a HÉSZ 2010. évi elfogadásakor az önkormányzatnak nem állt szándékában a területen korábban kialakult építési rend megváltoztatása, kérem a szükséges szándéknyilatkozat határozati formában történő szíves megtételét.
…/2014. (VI. 19.) ÖKT határozati javaslat
Sülysáp Város Önkormányzatának Képviselő-testülete kifejezi azon szándékát, hogy Sülysáp Város Helyi Építési Szabályzatának soron következő módosításakor a Kamilla utca, Ibolya utca, Viola utca, Boróka utca (ún. Melegvölgyi lakópark) építési telkeire vonatkozó szabályozást úgy módosítja, hogy ott

1./ egy ingatlanon belül több lakóépület is elhelyezhető legyen,

2./ az építési helyen belül bárhol elhelyezhetők legyenek az építmények.





Határidő: azonnal
Felelős: polgármester
Sülysáp, 2014. június 12.

Tóth Krisztina s.k.

